**Hajózási ismertető**

**Vízitúrázóknak és motoros csónak vezetőknek**

A tájékoztató Dunaújvárosi Duna szakasz (1560fkm-től-1630fkm-ig) vízterületeinek sajátosságairól és vízrajzi viszonyairól kíván információt adni. Az ismertető nem teljes körű,

a hajózhatóságot nagymértékben befolyásolja a folyó vízállása és az aktuális időjárás.

**I. FOGALMAK**

**-A völgymenet:** a folyó forrásának irányából a torkolat irányába való közlekedés (folyásiránnyal megegyező)

**-A hegymenet:** a folyó torkolatának irányából a folyó forrásának irányába való közlekedés

(folyásiránnyal ellentétes)

**-A jobb part:** a folyásiránynak megfelelően nézve (völgymenetben) jobb oldali part.

**-A bal part:** a folyásiránynak megfelelően nézve (völgymenetben) bal oldali part.

**-A csónak:** az emberi erővel hajtott-hajónak, kompnak, vízi sporteszköznek nem minősülő -

vízi jármű, amelynek testhossza nem haladja meg a kishajóra megállapított mértéket.

Csónak továbbá az a szélerővel vagy gépi berendezéssel hajtott - hajónak, kompnak, vízi sporteszköznek nem minősülő – vízi jármű is, amelynek hossza a 7,0 métert, névleges vitorlafelülete a 10 m2-t, illetőleg motorteljesítménye a 7,5 kW-t nem éri el. Nem minősül csónaknak az építése, berendezése és felszerelése alapján elsődlegesen nem hajózási tevékenység folytatására alkalmas – külön jogszabályban meghatározott - úszóeszköz;

**-A vízi sporteszköz:** vízen való közlekedésre alkalmas, rendeltetésszerű használata esetén úszóképes és kormányozható, kedvtelési rendeltetésű, hajónak, kompnak, csónaknak nem minősülő vízi jármű

**-A motoros vízi sporteszköz:** Olyan kishajó, amely saját gépi hajtással rendelkezik, alkalmas egy vagy több személlyel közlekedni és vízen siklásra, sportolásra szolgál (pl. waterbob, waterscooter, jetbike,jetski stb.).

**II. CSÓNAK KÖTELEZŐ FELSZERELÉS**

- Mentőmellény, a csónakban tartózkodó kiskorú (18. év alattiak), és úszni nem tudó felnőttek

együttes számának megfelelően,

- A csónakban tartózkodó személyek számának és a csónak hajtásának megfelelő evező, de

legalább 1 db

- 8A, 34B oltásteljesítménnyel rendelkező tűzoltó készülék, amennyiben a csónakban tűz- és

robbanásveszélyes anyagot szállítanak,

- Kézi, fehér fényű jelzőlámpa, tartalék izzóval és elemmel,

- A csónak üzemben tartójának nevét és lakcímét tartalmazó tábla, amelyet a csónaktesten jól

látható helyen, tartósan rögzítve kell elhelyezni,

- Legalább 1 liter űrmértékű kézi vízmerő eszköz (szapoly),

- Kikötésre és horgonyzásra alkalmas, minimálisan 10 méter hosszúságú és megfelelő állapotú lánc vagy kötél,

- A csónak tömegének legalább 5%-ával egyenlő tömegű horgony.

**III. FŐBB HAJÓZÁSI SZABÁLYOK**

**A csónak vezetője**

Csónakot, nyilvántartásba vételre nem kötelezett vízi sporteszközt és gépi, illetve vitorlahajtás nélküli kishajót, ha jogszabály eltérően nem rendelkezik, az vezethet, aki

**a.,** A 14. - gépi hajtású vízi jármű esetén 17. - életévét betöltötte

**b.,** Úszni tud,

**c.,** A vezetésben kellő gyakorlattal rendelkezik,

**d.,** Ismeri a Szabályzat rendelkezéseit és az igénybe vett vízterület sajátosságait.

**A vízi út korlátozásai**

A vízi út megszokott használatáról a közlekedési hatóság átmenetileg eltérő szabályokat vezethet be, amelyekről a hajósoknak szóló hirdetményekből lehet tájékozódni.

**Csónak közlekedése**

**Elindulás.** **találkozás, keresztezés:**

- Csónakkal, vízi sporteszközzel és kishajóval a parttól vagy kikötőhelyről elindulni és menetirányt változtatni akkor szabad, ha az a vízi közlekedés más résztvevőit nem zavarja és vízben tartózkodó személyt nem veszélyeztet.

-A csónakok, vízi sporteszközök vagy kishajók – kategórián belül - egymás útvonalát keresztezik, a jobbról érkezőnek van elsőbbsége.

-A gépi erővel hajtott csónak vagy kishajó találkozáskor és keresztezéskor köteles kitérni az

evezővel hajtott csónak, vízi sporteszköz útjából és feltéve, hogy a víz szélessége és mélysége ezt lehetővé teszi - legalább 30 m távolságot tartani attól.

-Kisgéphajók vagy motoros vízi sporteszközök találkozásukkor jobbra kell tartaniuk és bal oldaluk felől kell egymást elkerülniük.

-A gépi erővel vagy evezővel hajtott csónak és kishajó találkozáskor és keresztezéskor köteles a vitorlával haladó csónak, vízi sporteszköz útjából kitérni.

-Csónakkal, vízi sporteszközzel és kishajóval a parttól vagy kikötőhelyről elindulni és menetirányt változtatni akkor szabad, ha az a vízi közlekedés más résztvevőit nem zavarja és vízben tartózkodó személyt nem veszélyeztet.

-Csónakkal (kivéve a hajó csónakját), valamint kishajóval (kivéve a hajó kisgéphajóját) és vízi sporteszközzel a menetben levő

**a.,** Nagyhajó útvonalát keresztezni 500 m-en belül tilos.

**b.,** Gyorsjáratú nagyhajó útvonalát 1000 m-en belül keresztezni tilos.

**c.,** A nagyhajókat hátulról 60 m-nél, továbbá oldalról - feltéve, hogy a vízi út méretei ezt lehetővé teszik - 30 m-nél kisebb távolságra megközelíteni tilos. Ahol nem megoldható a 30 m távolság tartás, ott a nagyhajó elhaladásáig a part mellé - a lehető legközelebb - kell húzódni.

**d.,**Azt a hajót, amely indulási szándékát hangjellel jelezte, menetben levő hajónak kell tekinteni.

**e.,**Kikötött úszó létesítmény és a part közötti vízterületen, a kötelek, tám dorongok, kikötői eszközök, a köteles komp kifeszített kötele alatt és közelében tartózkodni, illetve közlekedni tilos.

**Vízben tartózkodó személyek kikerülése (a mentés esetét kivéve):**

**a.,** Vitorlás és evezős csónakkal, valamint vízi sporteszközzel legalább 10 m,

**b.,** motorcsónakkal, motoros vízi sporteszközzel és kisgéphajóval legkevesebb 30 m

távolságban úgy kell kikerülni, hogy az a vízi jármű és a közelebbi part vagy az őt kísérő vízi jármű között maradjon. A vízben tartózkodót a vízi jármű közeledésére - szükség esetén - kiáltással is figyelmeztetni kell és a vízi jármű sebességét olyan mértékre kell csökkenteni, hogy az ne okozzon hullámzást a vízben tartózkodó közelében. Ha az előírt megközelítési szabály betartása a vízterület méretei miatt nem lehetséges, akkor a vízben tartózkodó körüli 30 m sugarú kör területén legfeljebb 5 km/h sebességgel szabad elhaladni a vízben tartózkodó zavarása nélkül.

**Alapvető hajózási szabályok:**

**a.,**Menetben a hajómotort leállítani szigorúan tilos! Amennyiben nincs szükség a motor teljesítményére (hajtóerejére), de nem horgonyzunk le, ill. nem kötünk ki, a motort üresbe (készenléti helyzetbe) kell tenni.

A hajómotort üresbe kell tenni például:

- mentés során, amikor a mentendő személy már a hajó mellé ért és a hajóba be kell húzni,

- uszadék került a hajó alá, zátonyra futottunk, stb…

**b.,** Fürdés céljából a vízi járművet csak a vezető engedélyével szabad elhagyni.

A vízi járművet elhagyó fürdőzőt mindaddig követni kell - mentésre készenlétben -, amíg az nincs teljes biztonságban.

**c.,** A menetben levő csónakban tartózkodóknak - a csóváló evezést (védlizés), illetve csáklyázást végző személy kivételével - tilos állni.

**d.,** A csónak vezetője a beszállás előtt köteles tisztázni, hogy a csónakban helyet foglaló személyek tudnak-e úszni és azok nyilatkozata, továbbá a Szabályzat rendelkezései alapján a mentőfelszerelés elhelyezéséről, továbbá alkalmazásra való készenlétéről köteles gondoskodni.

**e.,** A vízen levő (közlekedő vagy veszteglő) csónakban tartózkodó úszni nem tudó és kiskorú, valamint a vízi sporteszközön közlekedő minden személy köteles mentőmellényt viselni. A csónakban tartózkodók közül nyilatkozatot csak nagykorú személy tehet, kiskorú személy minden esetben köteles mentőmellényt viselni.

**f.,**A hidak alatt a közlekedési táblák által meghatározott helyeken lehet áthaladni.

**g.,**Sötétedés után és rossz látási viszonyok esetén vízi sporteszközzel nem lehet közlekedni.

**IV. Hajózási útmutató a Dunán és mellékágain.**

A vízen való közlekedéshez ismerni kell a hajómotor kihajtásának (propellerének) merülési

mélységét. Menetben ajánlott a mélységmérő használata és folyamatos szemmel tartása. 1,0 m-nél kisebb vízoszlop esetén ajánlott mélyebb vizek irányába haladni.

A hajózáskor figyelni kell az előforduló uszadékokra **(**faágak,petpalackok,…stb. a meghajtó csiga vagy nyíró stiftje bánhatja a találkozást.**)**  a folyó „munkájára” a feldobódó és örvénylő mozgásokra, minden esetben víz alatti akadályra figyelmeztetnek.

**Kőgátak (sarkantyúk)**

A Dunán több ponton ún. vízszabályozó művek, kőgátak (sarkantyúk) találhatók a mederben. Ezek a partról a meder középvonala irányába derékszögben vannak kiépítve. Hosszuk kb. 50-150 m. Kisvízszint esetében komoly veszélyt jelentenek mind a hajótestre, mind a hajómotor propellerére nézve. A kőgátak megtalálhatóak a hajózási térképeken a kikerülésüket az adott folyó oldalnak megfelelő színű piros (Jobb) vagy zöld (Bal) bólya segíti.

A vízállás függvényében a mellékágakon és a hajózó úttól eltérő helyeken a motoros kishajókkal igen lassan és óvatosan szabad csak közlekedni.

**Part menti kikötési lehetőségek**

Kikötésre alkalmas helyek jellemzően a már messziről látszó kavicsos, kevésbé fás, tisztásos partszakaszok.

A partra való kiállásnál a kavicsos partokra fel lehet lassan tolni a hajó orrát figyelve, hogy a motor csigája ne érje el a meder alját.(Lapos part esetén evezve kell kikötni!) A rögzítési pont megválasztásánál számításba kell venni, hogy a hajót a folyó a sodrásiránynak megfelelően orral hegymenetbe (sodrással szembe) fordítja. A partra való kikötést követően a csónakot az elöl, elhelyezett horgony segítségével rögzítjük, a megfelelő tartását ellenőrizzük.

Figyelem! A hajózási szabályzat szerint fához kötni tilos!

**Vízen való horgonyzás**

Horgonyozni a parttól közvetlen kapcsolat nélküli módon kizárólag a hajózási szabályzatban nem tiltott helyeken szabad a folyó vízrajzi és a hajó alkalmassági feltételeinek ismeretében.

A hely alkalmasságáról az alábbiak szerint kell dönteni:

**a.,**A hely és a hajózási szabályzat szerinti tiltások ismerete, pl. nincs tiltó tábla, nem vagyunk

hajózó útban, stb…,

**b.,**Vízrajzi viszonyok megismerése, a víz mélysége (milyen hosszú horgonykötélzet

szükséges) a meder fajtája (iszapos, sziklás, kavicsos, stb.), aktuális vízállási adatok,


áradó/apadó folyó (uszadék várható/nem várható),

**c.,**Meteorológiai viszonyok (várható-e vihar, stb…)

Amennyiben a hely a kikötésre alkalmas a hajó orrához kötött horgonyt a megállapított hosszúságú kötélzettel ki kell dobni, a folyó orral, a folyásiránnyal szembe fogja fordítani, majd a kötélzet megfeszül. Meg kell győződni, hogy horgony tartása megfelelő!


**A Dunán előforduló jelzések**

A.6 - Tilos horgonyozni, horgonyt, kötelet, láncot vonszolni (lásd a 6.18 és 7.03 cikket)

Pirossal áthúzva szegéllyel.

A.1 - Áthaladni tilos (általános jelzés) (lásd a 6.08, 6.16, 6.22, 6.22-bis, 6.25, 6.26, 6.27 és 6.28-bis cikket)

táblák, vagy vörös fények, vagy vörös lobogók


Piros

A.9 - Hullámzást kelteni tilos (lásd a 6.20 cikket)

Piros

Pirossal áthúzva és szegéllyel.


A.10 - A jelzett területen kívül áthaladni tilos (hídnyílások alatt és duzzasztóműveken való áthaladásnál) (lásd a 6.24 cikket)

Belül fehér kívül piros.

A.11 - Az áthaladás tilos, de az induláshoz készüljön fel (lásd a 6.26 és a 6.28-bis cikket)

Piros-Zöld Piros

Fekete-Piros Zöld



B.5 - A Szabályzatban megállapított esetben köteles megállni (lásd a 6.26 és 6.28 cikket)

Ha a hajó nem tud vagy nem szándékozik a híd alatt áthaladni, továbbá, ha a parton a B.5. tábla (I-7. melléklet) van elhelyezve, köteles a tábla előtt megállni.

1. A hajó a zsilip várakozóhelyéhez közeledésekor köteles csökkenteni sebességét. Ha nem tud, vagy nem szándékozik azonnal behajózni a zsilipbe és a parton B.5. táblát (I-7. melléklet) helyeztek el, a tábla előtt köteles megállni.

Piros szegéllyel.

D.1 - Ajánlott átjáró


*a)* mindkét irányban

(lásd a 6.25, 6.26 és 6.27 cikket)

Sárga


*b)* csak a megadott irányban (az ellenkező irányban az áthaladás tilos)

(lásd a 6.25, 6.26 és 6.27 cikket)


Sárga

D.2 - Ajánlatos a jelzett területen maradni (hídnyílások alatt és duzzasztóműveken való áthaladásnál)

(lásd a 6.24 cikket)

Zöld

E.1 - Az áthaladás engedélyezése (általános jelzés) (lásd a 6.08, 6.16, 6.26, 6.27 és 6.28-bis cikket) vagy tábla



 vagy zöld fények



vagy zöld lobogók

E.2 - Légvezeték átfeszítés

Kék alapon fehér.


*b)* Szabadon közlekedő komp

Kék alapon fehér

*A.1 A hajóút jobb oldala*

Nappal: lehetőleg henger alakú vörös bóják, illetve vörös úszók és karók.


Ha a bóják nem henger alakúak, a henger alakú csúcsjelzés kötelező.

Piros

*A.2 A hajóút bal oldala*

Nappal: lehetőleg kúp alakú zöld bóják, illetve zöld úszók és karók

Ha a bóják nem kúp alakúak, a kúp alakú csúcsjelzés kötelező.

Zöld